یورو-2020-نین 1/8 فینال مرحله‌سی باشا چاتیر.
بو گون راوندون سون ایکی اویونو کئچیریله‌جک.
بونونلا 1/4 فینال مرحله‌سی‌نین سون جوت‌لوگو ده معین‌لشه‌جک.
گونون ایلک موسابیقه‌سی لندوندا باش توتا‌جاق. بونو هم ده مرحله‌نین مرکزی اویونو آدلان‌دیرماق اولار. چونکی ایکی نهنگ تیم – اینگیلتره ایله آلمانیا اوز-اوزه گله‌جک. هر ایکی تیم قروپ مرحله‌سینده تام اورک آچان اویون سرگیله‌مه‌دیگیندن، کونکرت کیمیسه فاووریت گؤسترمک مومکون دئییل. یالنیز قارشیلاشمانین "اومبلی" ایستادیونوندا اوینانیلماسینی اینگیلیس‌لر اوچون اوستونلوک سایماق اولار.
1/8 فینال مرحله‌سینه گلاسکو-دا یئکون وورولا‌جاق. سوئد محض اونون قروپون‌داکی سون نتیجه‌لر سایه‌سینده ان یاخشی سونونجو اوچونجو یئرین صاحیبی کیمی یولونا داوام ائدن اوکراینا ایله اوز-اوزه گله‌جک.
بو ایکی اویونون غالیب‌لری 1/4 فینالدا بیر-بیرینه رقیب اولا‌جاق. همین گؤروش ژوئیه‌نین 3-ده رومادا کئچیریله‌جک.
یورو-2020
1/8  فینال
29 ژوئیه
اینگیلتره - آلمانیا
سوئد – اوکراینا
